Nuus & Weer 10 Julie 2019 - NETRADIOSA
11/07/2019 Corrie Slabbert Nuus 0
n Brandstoftenkwa het in die nywerheidsgebied van Worcester in die Boland ontplof. Die Wes-Kaapse verkeershoof, Kenny Africa sê min besonderhede is nog beskikbaar, maar ‘n botsing teen ‘n motor, het vermoedelik die ontploffing veroorsaak.
Die Wes-Kaapse Minister van Onderwys, Debbie Schafer, het haar kommer uitgespreek nadat meer as 85 duisend aansoeke vir plasing vir die 2020 skooljaar, nog nie deur ouers bevestig is nie. Die departement se woordvoerder, Millicent Merton, sê die spertyd is komende Vrydag. Merton sê ouers wie se aansoeke onsuksesvol was, moet kalm bly en die proses vertrou.
Eskom gaan gebuk onder bedrog, geldwassery, onwettige tender toekennings en diefstal wat daartoe lei dat die Hoof Uitvoerende Beampte van die entiteit of afgedank of regterlik aangekla word van allerhande onderduimse bedrywighede. Die “lewensduur” van ‘n hoof uitvoerende beampte by Eskom is nie baie lank nie. Voeg hierby sy voorsitterskap van Anheuser-Busch InBev Africa raad, Sun International en die Casino Assosiasie van SA. Sakemanne vra wanneer gaan hy tyd kry om Eskom reg te ruk, en wat is MultiChoice se beweegrede rondom sy aanstelling?
Geweld in en by skole is besig om die onderwys stelsel van die land te vernietig. Die afbrand van skole in swart woonbuurte is een tendens wat al hoe meer plaasvind. Sodra inwoners kwaad raak rondom dienslewering word skole en biblioteke afgebrand. Die groter probleem wat tans bestaan is gevalle van aanranding en moorde op skool terreine. In Johannesburg is ‘n 16-jarige leerling verlede week deur ‘n mede-skolier met ‘n mes dood gesteek. So was daar gevalle in Pietersburg, Tlhabane, Mondeor en Lentegeur waar aanvalle op skoliere deur skoliere plaasgevind het. Oproepe kom nou vanuit gemeenskappe dat skole onder polisie en/of weermag bewaking geplaas moet word.
Die vraag word al hoe meer gevra of misdaad in SA nog onder beheer is as die statistiek daaraan gemeet word. Volgens Bheki Cele, die Minister van Polisie het die Suid Afrikaanse Polisie nog nie die stryd teen misdaad in die land verloor nie. As daar na statistiek gekyk word lyk die prentjie droewig. Dit blyk dat daar 52 moorde daagliks plaasgevind het in die 2016/17 jaar. Verkragtings syfers toon dat SA die hoogste syfer wêreldwyd het met 65 000 aangemelde sake per jaar. Dit is bekend dat menigte verkragtings nooit aangemeld word agv die stigma EN die onvermoë van die polisie en regstelsel om skuldigbevindings te kry. Suid Afrika het die hoogste voorkoms van kinder en baba verkragtings in die wêreld. Voertuig kapings is hoog in vergelyking met ander lande terwyl kontant-wa rooftogte ŉ epidemie geword het. Bendegeweld in die Wes-Kaap het die afgelope naweek die lewe van 11 mense ge-eis terwyl daar in Hanover Park 45 persone gedood is die jaar. Voeg hierby die plaasaanvalle en moorde waar daar in Mei maand 2019 46 plaasaanvalle was waarin 7 mense hul lewe gelaat het dan is Suid Afrika nie meer ‘n veilige plek vir enige inwoner nie.
Die stadsraad van Johannesburg het stilweg die nuwe vooraf betaalde elektrisiteit heffing teruggetrek wat teen verbruikers gehef is.Die toepassing van die munisipale heffing het as ’n verrassing gekom omdat dit nie ingesluit is in die voorgestelde begroting van die CitiPower se tarief dokument wat in Maart vrygestel is nie. Die heffing van R200 is stilletjies teruggetrek en is nie op 1 Julie teen verbruikers gehef nie, en sou aanvanklik deel van die tarief uitmaak, maar sou ook as ’n onwettige handeling gesien kon word. In Pretoria het die stadsraad klaarblyklik hulle kragtariewe wederregtelik verhoog sonder enige toestemming, en het daarmee veroorsaak dat hulle die optrede in die hof moet verdedig.
Die stryd tussen die groot munisipaliteite van Pretoria en Johannesburg teen die ANC regering is nog lank nie verby of deur een party gewen nie. Met minister Tito Mboweni se siening dat e-tol gekom het om te bly, en dat pad verbruikers hulle tolgeld moet betaal, is dit duidelik dat die ANC nog diep verdeeld is oor die wenslikheid al dan nie vir die omstrede stelsel. Burgemeesters sê die e-tol is nie vir Gauteng nodig nie, en moet gestaak word, maar kenners reken die duur stelsel sal nie sommer met ’n Ja verwyder kan word nie. Die grootste teenstander is Outa, wat vol hy is besig om die stryd te wen met die verdeeldheid in die ANC, veral om miljarde rand se uitstaande skuld nie ingevorder gaan word nie Die argument dat ’n R0-10 heffing op brandstof veel groter inkomste sal verseker om paaie in stand te hou, word deur ’n groot deel van die regerings se parlementslede ondersteun. Meningsvormers meen die e-tol stelsel is gekies omdat dit met ’n korrupsie omkopery gepaard gegaan het, maar geen bewyse kon daarvoor gevind word nie.
Argumente wat die Openbare Beskermer aangevoer het in haar verslag, word nou skerp veroordeel deur Minister Gordhan se ondersteuners, maar die ANC se president Ramaphosa swyg oor die aangeleentheid. Ingeligte waarnemers sê Busisiwe Mkhwebane het as Openbare Beskermer verkeerdelik opgetree deur die ANC se Pravin Gordhan haar enigste opdrag te maak wat hom aan die pen sal laat ry. Dit blyk dat haar verslag nie sonder foute is nie, en dit word nou verhef tot die verkeerdheid van die verslag. In stede dat sy konsentreer op die feite van die saak waaroor haar verslag is, kla sy oor die moeilike omstandighede waaronder gewerk word. Sy verwys in die verslag na die doods dreigemente wat sy ontvang het, en ’n “misterieuse” motorongeluk waarin sy betrokke was en verwys ook ’n ’n voorval waar een van haar personeel vergiftig is ’n hospitaal behandeling moes ontvang. Oor die tersaaklik feite het min na vore gekom behalwe om ’n aanbeveling te maak dat die president die minister moet afdank.
Die Parlementêre Portefeuljekomitee oor Justisie het gister gehoor dat die ondersoek na diegene wat van bedrog verdink word in die Nkandla-projek in KwaZulu-Natal afgehandel is, maar dat die regsproses nog nie voltooi is nie. Die hoof van die Spesiale Ondersoekeenheid, Andy Mothibi, sê hulle hoop om deur middel van die Spesiale Tribunaal, wat onlangs heringestel is deur President Cyril Ramaphosa, die siviele regsproses te kan bespoedig. Die argitek op die Nkandla-projek, Minenhle Makhanya word persoonlik aanspreeklik gehou vir ‘n bedrag van 155-miljoen rand. Die veiligheidsopgradering aan die voormalige president, Jacob Zuma, se huis op Nkandla het nagenoeg 245-miljoen rand beloop.
Mothibi het ook die ondersoekeenheid se beplanning vir die jaar aan die komitee oor Justisie voorgelê en gesê die Spesiale Tribunaal behoort teen Oktober op die been te wees. Hy sê 338 sake is vir tugverhore verwys. Dit behels 210 tugverhore in die Ontwikkelingsraad vir die Konstrukiebedryf, 94 in die Departement van Gesondheid in Gauteng en 17 by die SAUK. Mothibi sê hulle beplan om deur middel van siviele litigasie, meer as 5-en-‘n-half miljard rand terug te kry namens Staatsinstansies.
Die voormalige Wes-Kaapse ANC-leier, Marius Fransman, verskyn vandag vir die tweede keer in die Kimberley Landdroshof in die Noord-Kaap. Fransman word daarvan beskuldig dat hy sy voormalige persoonlike assistent, Louisa Wynand, seksueel aangerand het.
Warmbad – Gedeeltelik bewolk en koud in die oggend met ‘n Min 10 Max 25
Nelspruit – Sonnig en koud in die oggend met ‘n Min 10 Max 28
Johannesburg – Sonnig en koel in die oggend met ‘n Min 11 Max 20
Vereeniging – Sonnig en koud in die oggend met ‘n Min 9 Max 23
Rustenburg – Sonnig en koud in die oggend met ‘n Min 8 Max 23
Bloemfontein – Sonnig en koud in die oggend met ‘n Min 5 Max 21
Kimberley – Sonnig en koud in die oggend met ‘n Min 7 Max 22
Durban – Sonnig met ‘n Min 15 Max 24
Oos-London – Gedeeltelik bewolk met ‘n Min 15 Max 20
Upington – Sonnig en koud in die oggend met ‘n Min 9 Max 26
Kaapstad – Gedeeltelik bewolk en koel in die oggend met ‘n Min 13 Max 18
Port Elizabeth – Gedeeltelik bewolk en koel in die oggend met ‘n Min 9 Max 17
Sutherland – Sonnig en koud in die oggend met ‘n Min 4 Max 20